Laulu- ja tantsupidude tähendusest eesti rahvale pole mõtet rääkima hakata. See on niigi selge. Vähemalt neile, kes tahavad sellest aru saada. Kuid küsime hoopis niipidi - kas kõik, kes soovivad, saavad meie laulupidude ühistundest osa? Me ei mõtle siin lauljaid või tantsijaid, kes kõik konkursisõelast läbi ei pääse ja laulukaare alla esinema ei mahu. Me mõtleme hoopis pealtvaatajaid. Tõsi,  peolt teeb ülekandeid ka ETV (kui ikka teeb), kuid eetrikonserv ei asenda lauluväljakul kohapeal tekkivat võimsat tunnet.